Ο **Φοστέν-Αρσάνζ Τουαντερά** (*Faustin-Archange Touadéra*) είναι πολιτικός από την Κεντροαφρικανική Δημοκρατία, ο οποίος εξελέγη πρόεδρος της χώρας τον Φεβρουάριο του 2016 και ανέλαβε καθήκοντα στις 25 Μαρτίου 2016. Υπηρέτησε και ως πρωθυπουργός από τις 22 Ιανουαρίου 2008 ως τις 17 Ιανουαρίου 2013. Επανεξελέγη πρόεδρος στις εκλογές του 2020.

Πρώτα χρόνια και εκπαίδευση
---------------------------

Γεννήθηκε στο Μπανγκί στις 21 Απριλίου 1957 Η οικογένειά του κατάγεται από την Νταμαρά. Ολοκλήρωσε τη δευτεροβάθμια εκπαίδευση στο κολέγιο Μπογκάντα του Μπανγκί και στη συνέχεια παρακολούθησε μαθήματα στα πανεπιστήμια του Μπανγκί και του Αμπιτζάν. Απέκτησε επίσης διδακτορικό τίτλο στα μαθηματικά στο πανεπιστήμιο της Λιλ της Γαλλίας και ένα ακόμα διδακτορικό από το πανεπιστήμιο του Γιαουντέ στον ίδιο τομέα. Το 1987 έγινε επίκουρος καθηγητής των Μαθηματικών το 1987 στο πανεπιστήμιο του Μπανγκί. Έφτασε στο βαθμό του αντιπρύτανη στο Πανεπιστήμιο του Μπανγκί.

Πρωθυπουργία
------------

Στις 22 Ιανουαρίου 2008 ορίστηκε από τον πρόεδρο Μποζιζέ ως ο αντικαταστάτης του Ελί Ντοτέ. Η κυβέρνησή του, που αριθμούσε γύρω στα 30 μέλη, ορκίστηκε στις 28 Ιανουαρίου 2008. Έναν χρόνο μετά, η κυβέρνηση διαλύθηκε από τον πρόεδρο στις 18 Ιανουαρίου του 2009 εν αναμονή του σχηματισμού νέας κυβέρνησης εθνικής ενότητας και ο Τουαντερά επαναδιορίστηκε στην πρωθυπουργία στις 19 Ιανουαρίου του 2009, ημέρα κατά την οποία ορκίστηκε και η νέα 31μελής κυβέρνηση. Προηγήθηκε εθνικός διάλογος τον Δεκέμβριο του 2008. Στη νέα κυβέρνηση συμπεριελήφθησαν πολλοί πρώην αντάρτες με σκοπό να προετοιμαστούν οι τοπικές εκλογές του 2009 και οι προεδρικές και βουλευτικές του 2010. Στις 12 Ιανουαρίου 2013 ο Τουαντερά αποπέμφθηκε από πρωθυπουργός από τον πρόεδρο Μποζιζέ, στα πλαίσια της συμφωνίας έπειτα από συνομιλίες στην Γκαμπόν ανάμεσα στην κυβέρνηση και στους αντάρτες.

Τον διαδέχθηκε στην πρωθυπουργία ο Νικολά Τιανγκαγιέ.

Προεδρικές εκλογές 2015-16
--------------------------

Ο Τουαντερά εξελέγη πρόεδρος στον δεύτερο γύρο των εκλογών στις 14 Φεβρουαρίου 2016. Σύμφωνα με την ανακοίνωση στις 20 Φεβρουαρίου, κέρδισε ποσοστό 62,71% των ψήφων, επικρατώντας του πρώην πρωθυπουργού Ανισέ Ζορζ Ντολογκελέ. Το Συνταγματικό Δικαστήριο ανακήρυξε επίσημα νικητή και εκλεγμένο πρόεδρο τον Τουαντερά την 1η Μαρτίου και η ορκωμοσία του ορίστηκε για τις 25 Μαρτίου.
Ο Τουαντερά ορκίστηκε πρόεδρος στις 25 Μαρτίου 2016.

Επανεκλογή 2020
---------------

Ο Τουαντερά επανεξελέγη πρόεδρος της χώρας του στις εκλογές που διεξήχθησαν τον Δεκέμβριο του 2020. Στις 18 Ιανουαρίου η εκλογή του προέδρου Τουαντερά με ποσοστό 53,16% επιβεβαιώθηκε από το Συνταγματικό Δικαστήριο, το οποίο όμως ανέφερε ότι το ποσοστό συμμετοχής ήταν 35,25%, κυρίως λόγω των φόβων για επιθέσεις από αντάρτες.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. touadera-faustin-archange.
2. ↑  (Γερμανικά) *Munzinger Personen*. 00000031204. Ανακτήθηκε στις 9  Οκτωβρίου 2017.
3. ↑  growup.ethz.ch/atlas/pdf/Central%20African%20Republic.pdf. Ανακτήθηκε στις 2  Απριλίου 2023.
4. ↑  Ανακτήθηκε στις 19  Μαΐου 2022.
5. ↑  Ανακτήθηκε στις 19  Μαΐου 2022.
6. ↑  Ανακτήθηκε στις 19  Μαΐου 2022.
7. ↑  rjdh.org/wp-content/uploads/2016/04/Liste-des-d%C3%A9put%C3%A9s-%C3%A9lus-au-1er-tour-et-ceux-en-cours-de-validation-de-leur-%C3%A9lection.pdf. Ανακτήθηκε στις 23  Μαΐου 2022.
8. ↑  "Profile of new Central African Prime Minister, Faustin Touadera"[*νεκρός σύνδεσμος*], African Press Agency, 23 Ιανουαρίου 2008.
9. ↑  Tshitenge Lubabu M.K. "Faustin-Archange Touadéra" Αρχειοθετήθηκε 2012-09-11 at Archive.is, Jeuneafrique.com, 15 Ιουνίου 2008 (Γαλλικά).
10. ↑  "Centrafrique: le recteur de l'université de Bangui nommé Premier ministre" Αρχειοθετήθηκε 2011-05-21 στο Wayback Machine. AFP (Jeuneafrique.com), 22 Ιανουαρίου 2008 (στα γαλλικά)
11. ↑  Rulers.org Αρχειοθετήθηκε 2009-01-20 στο Wayback Machine. Ιανουάριος 2009.
12. ↑  "Central African Republic president dissolves government", AFP, 18-1-2009.
13. ↑  "Touadera names rebels in new Central African Republic govt", AFP, 19 Ιανουαρίου 2009.
14. ↑  Central Africa deal moves forward after PM dismissal[*νεκρός σύνδεσμος*], France24, 12 Ιανουαρίου 2013.
15. ↑  Crispin Dembassa-Kette, "Ex-PM Touadera wins Central African Republic presidential vote", Reuters, 20 Φεβρουαρίου 2016.
16. ↑  "Central African constitutional court confirms Touadera elected president", Reuters, 1 Μαρτίου 2016.
17. ↑  «C.Africa court confirms Touadera win, but only one-third turnout». *msn.com*. AFP. 2021-01-18.. Ανακτήθηκε στις 2021-01-18.